ශ්‍රී ලංකාවට පැමිණ සිටින පොදුරාජ්‍ය මණ්ඩලීය මහලේකම් කමලේෂ් ශර්මා සහ උතුරු පළාත් ආණ්ඩුකාර ජී.ඒ. චන්ද්‍රසිරි මහත්වරු අතර විශේෂ සාකච්ඡාවක් යාපන‍ය‍යේ පිහිටි උතුරු පළාත් කාර්යාලයේදී පැවැති අතර එම පළාතේ නැවත පදිංචි කරවීමේ කටයුතු, ආර්ථික සංවර්ධනය, බිම් බෝම්බ ඉවත් කිරීම සහ යාල් දේවි දුම්රිය යාපනය දක්වා ගමන් කිරීම යන කරුණු සම්බන්ධයෙන් මෙහිදී දීර්ඝ ලෙස සාකච්ඡා ‍කෙරිණි.ශ්‍රී ලංකාවේ පැවති පොදුරාජ්‍ය මණ්ඩලයීය රාජ්‍ය නායක සමුළුවේ දී ඇති කරගත් එකඟතාවල ප්‍රගතිය සම්බන්ධයෙන් සොයා බැලීම කමලේෂ් ශර්මා මහතාගේ ශ්‍රී ලංකා සංචාරයේ අරමුණ වී ති‍බේ. ‍මේ අතර කමලේෂ් ෂර්මා මහතා උතුරු පළාත් සභාවේ ක්‍රියාදාමයන් සම්බන්ධයෙන් පළාත් ආණ්ඩුකාරවරයාගෙන් විමසීමත් තළ අතර ඒ මහතා දීර්ඝ වශ‍යෙන් කරුණු දැක්වීය.ඒ අනුව උතුරු පළාත් සභාවට වෙන්කර ඇති මුදල් හා එම මුදල්වලින් කර ඇති සංවර්ධනය, ඉතිරි මුදල් සම්බන්ධයෙන් ආණ්ඩුකාරවරයා ලිඛිතව පැහැදිලි කිරීමක් මෙහිදී සිදුකළ අතර උතුරු පළාත් මහ ඇමැතිවරයා කිසිඳු පදනමකින් තොරව කටයුතු කරන බවද මෙහිදී ආණ්ඩුකාරවරයා පෙන්වා දුන්නේය.එසේම උතුරේ දැනට ක්‍රියාත්මක රජයේ සංවර්ධන වැඩපිළිවෙල සම්බන්ධ‍යෙන් ද ආණ්ඩුකාර ජී.ඒ චන්ද්‍රසිරි මහතා විසින් කමලේෂ් ෂර්මා මහතා වෙත පැහැදිලි ක‍ළේය.